**ZAPISNIK**

**sa 11. sjednice Školskog odbora OŠ Čista Velika**

11. sjednica Školskog odbora OŠ Čista Velika (u daljnjem tekstu: Školski odbor) održana je 23. rujna 2014. godine u prostorijama OŠ Čista Velika, u Čistoj Velikoj s početkom u 09:00 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić, Šime Šunjergu, članovi; Marijan Belamarić, ravnatelj, Silvio Šoda, tajnik škole.

Nisu nazočni: Ante Tabula i Luka Bilać.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 9. i 10. sjednice
2. Prethodna suglasnost Školskog odbora za zapošljavanje voditelja računovodstva na određeno puno radno vrijeme (40 sati tjedno) do dobivanja suglasnosti Ureda državne uprave ne dulje od 45 dana
3. Prethodna suglasnost Školskog odbora za zapošljavanje učitelja geografije na određeno nepuno radno vrijeme (15 sati tjedno) do dobivanja suglasnosti MZOS-a ne dulje od 45 dana
4. Prethodna suglasnost Školskog odbora za zapošljavanje učiteljice hrvatskog jezika na određeno puno radno vrijeme (40 sati tjedno) do dobivanja suglasnosti MZOS-a ne dulje od 45 dana
5. Rješavanje natječaja za učitelja hrvatskog jezika na određeno puno radno vrijeme (stručno osposobljavanje bez zasnivanja radnog odnosa)
6. Razno

**Ad.1**. Na zapisnike sa 09. i 10. (telefonska sjednica), nitko od nazočnih članova Školskog odbora nije imao nikakve primjedbe, te su isti jednoglasno usvojeni.

**Ad.2.** S obzirom da od zadnjeg produženja radnog odnosa na 45 dana (08. kolovoza 2014.) nije došla nikakva suglasnost nadležnog Ministarstva vezano za postupanje u slučaju izvanrednog otkaza voditeljice računovodstva Vesne Slavice, odnosno raspisivanja natječaja na neodređeno vrijeme i rješavanja istog, ravnatelj škole traži ponovnu suglasnost Školskog odbora za produženje ugovora na određeno vrijeme do 45. dana voditelju računovodstva Marjanu Slavici. Školski odbor je suglasan sa zahtjevom ravnatelja.

**Ad.3.** Učiteljica geografije Božica Čičmir zatražila je sporazumni raskid ugovora na neodređeno vrijeme sa 08. rujna 2014. godine, te je sa tim datumom ostalo upražnjeno radno mjesto učiteljice geografije. Zbog neodgodivosti poslova ravnatelj je na zakonski rok od 15. dana zaposlio Krešimira Samodola magistra geografije, na određeno nepuno radno vrijeme 15. sati tjedno, te zatražio suglasnost MZOS-a za raspisivanje natječaja na neodređeno vrijeme i prijavio potrebu za radnikom Uredu državne uprave u Šibensko-kninskoj županiji. S obzirom da do isteka roka od 15. dana nije došla nikakva suglasnost, kao ni očitovanje Ureda, ravnatelj traži produženje ugovora do 45 dana, odnosno do dobivanja suglasnosti za raspisivanje natječaja, ili popunjavanja radnog mjesta na neki od načina propisanih Zakonom. Školski odbor suglasan je sa zahtjevom ravnatelja.

**Ad.4.** Učiteljica hrvatskog jezika Katarina Gladović, obavijestila je Školu o nakani da sa datumom 08. listopada 2014. ode u starosnu mirovinu. S obzirom da je prije toga otvorila bolovanje ravnatelj je na zakonski rok od 15. dana zaposlio Katarinu Vargek na određeno puno radno vrijeme, prijavio potrebu za radnikom Uredu državne uprave i zatražio suglasnost za novo zapošljavanje od nadležnog ministarstva. S obzirom da do isteka roka od 15. dana nije došla nikakva suglasnost, kao ni očitovanje Ureda, ravnatelj traži produženje ugovora do 45 dana, odnosno do dobivanja suglasnosti za raspisivanje natječaja, ili popunjavanja radnog mjesta na neki od načina propisanih Zakonom. Školski odbor suglasan je sa zahtjevom ravnatelja.

**Ad.5.** Škola je raspisala natječaj za stručno osposobljavanje bez zasnivanja radnog odnosa za učiteljicu hrvatskog jezika na određeno puno radno vrijeme (40. sati tjedno). Na natječaj su se javila dva kandidata, i to:

1. Katarina Vargek, profesorica hrvatskog jezika, iz Skradina
2. Ivan Čupić, magistar hrvatskog jezika i književnosti, iz Nove Vasi

Od ova dva kandidata Katarina Vargek ne zadovoljava uvjete natječaja, jer ima zasnovan radni odnos na određeno radno vrijeme u O.Š. Čista Velika, te ne može konkurirati na natječaju, dok je Ivan Čupić odustao od kandidature, jer nije znao da je natječaj za stručno osposobljavanje, te mu ne paše zbog udaljenosti.

**Ad.6.** Pod točkom Razno nije bilo rasprave

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/14-01/07

**URBROJ:** 2182/1-12/1-6-14-2

U Čistoj Velikoj, 23. 09. 2014.